સંઘની સ્થાપના શા માટે? આ પ્રશ્નનો જવાબ આપવો ઘણોજ અગત્યનો છે. ૧૯૮૬ પહેલાં ગુજરાતમાં અનેક નાની મોટી “પ્રજાપતિ સમાજ” રૂપી સંસ્થાઓ હતી જ. તો, આવી એક નવી સંસ્થાની શી જરૂરત? આ પ્રશ્નનો જવાબ આપતાં પહેલા જરા ગુજરાતનાં પ્રજાપતિ જ્ઞાતિના ઈતિહાસમાં ઉંડાણમાં જઈએ. ગુજરાતની પ્રજાપતિ જ્ઞાતિના એક વ્યક્તિ હતા. જેમણે વડોદરાના મેયરની પદવી લઈ જવાબદારી સંભાળી હતી, અને રાજકીય ક્ષેત્રે અનુભવ કર્યો હતો. એ વ્યક્તિ તે બીજું કોઈ નહી પણ શ્રી દલસુખભાઈ સી. પ્રજાપતિ, શ્રી દલસુખભાઈ તેમજ ગુજરાત પ્રજાપતિ જ્ઞાતિની અનેક આગેવાન વ્યક્તિઓએ ચર્ચાઓ કરતાં અનુભવ્યું કે ગુજરાતમાં ભલે અનેક નાની-મોટી પ્રજાપતિ સંસ્થાઓ છે છતાં રાજકીય ક્ષેત્રે કોઈ ઉત્સાહ લેતું નથી.. આ મુખ્ય હેતુ ને ધ્યાનમાં લઈ, પ્રજાપતિ જ્ઞાતિમાં એકતા લાવી, જ્ઞાતિમાં અનેક લાભો મેળવી જ્ઞાતિને પ્રગતિના પંથે મુકવાની ઈચ્છા સાથે નવી સંસ્થાનાં બીજ રોપાયાં…નવી સંસ્થા એ જ અખિલ ગુજરાત પ્રજાપતિ સંઘ.